Wir, Elizabetht von Liningen, von gottes gnaden epptissin, und wir, der covent gemeinlich des closters Kùngsveld,
Sant Claren ordens, gelegen in Costentzˀ bystuͦms, ✳ vˀjechent und tuͦnd kunt aller menglichm̄ mit disem brieff, das
wir dem erbˀn, wolbescheidnen Wernā Hertzogen, dem mûller, burger Zovingen, und sinē erbn̄ ùnser mùli ze Zovingen,
genāt die Nider Mùli, uff der Wiggaren gelegē, mit aller zuͦgehoͤrde, wz wir von ûnsers egen̄ gotzhus wegen daran
zevˀlihen habēt oder muͦgent ze einem rechtē lihen vˀlûhen hand fùr ùns und alle ùnser nachkom̄ ûnsers gotzhus mit
wasser, wazzˀrûnsen, wasserleitn, grund und gràt un̄ gemeinlich und sunderlich mit allē ehafften, rechtūgen un̄ zuͦgehoͤrd₎,
so von altar har darzuͦ gehoͤrt hàt, im die selbn̄ mûli und sinen erbn̄, die wile sy sù haben und verzinsen mogent,
also zehabende, zenutzende, zeniessende, zebesitzende, zebesetzende und ze entsetzende nach mûli und der statt Zoffingē
recht und gewonheit, jerlichs ûns oder ùns₎n nachkomen davon zegebende und uszerichtende zwentzig und
acht mût zins kernē, die sy hinnanfûr nach datū dis brieffs alle jar fronvastenclich, nach dem und sich nach den vier
fronvasten uff jegliche gezùchet weren, und usrichten sond ze Zovingen in der statt ùns₎n amptlûten, die si denn zuͦ
ùnsern handen vorderēt, und die mûli ī ira eigenem kosten wol us bereit habn̄ mit tach, mit gemach, wenden, keln
und mit allē andˀn zuͦgehoͤrden und geschirre, damit ein mùller malē un̄ in dˀ mûli belibn̄ mag. wenne un̄ welhes tags
aber der obgen̄t Werna Hertzog oder sin erbn̄ von der egen̄ mûli scheidn̄ und die ufgebn̄ woͤltent, so sond sy sù mit
rechtˀ geding ī guͦtē, nutzlichn̄ buw lassen an hus, hoff, tach, gemach und an andˀn dingen, als vor gelùtret stàt, und
sunder mit disem nachgeschribnē geschirre. item des ersten die roͤll hat stein: zwen vinger foͤllig un̄ einhalb eln.
item die sùmùli het stein: eins vingers breit minder denn einhalb eln. itē die nider husmûli hat ouch eins vingers
breit minder denn ein halb eln. itē die nider wiszmûli hat stein: ein viertel und ein halb eln. itē die ober wiszmùli
hat stein: ein vinger und drig vierteil. itē die ober husmùli hàt stein eins vierteils und eins vingers breit minder
denn ein eln. und were, ob die selb mûli wurde von im, sinē erben, dienst oder knechtē, von fùresnott odˀ andˀn merchklichen sachen gebresten odˀ von verwarlosige wegen schaden nème und das kuntlich wˀe, ✳ das got wende, da sol dˀ
vorbenempt Wˀna Hertzog oder sin erbn̄ ùns odˀ ùns₎n nachkomē widerkerē und ablegen anͧ ùnsern kosten un̄ schadn̄.
beschehe ouch, das die obgeschr₎ mùli hinder inen von gemeines landtz ûrlùge und krieges wegen abgebrandt
oder geschwent wurde, das sol im noch sinē erben deheinē gebrestē noch schaden bringen. wurdent wir abˀ semlichˀ
loͤff un̄ ùrliges innē, so mûgent wir ùns₎n amptlùten emphelē die mûli abzeschlissen. darzuͦ sol der selb Wˀna
Hertzog un̄ sin erbn̄ nach dem besten und denn loͤffen beholffen und gevoͤlgig sin. und ze end dem selbn̄ ùrlige soͤllent
wir und ouch sy zuͦ jetwederm teil zwen erbˀ man userkeissen, die ouch ungevarlich darzuͦ sitzent. und was sich die
selbn̄ vier man erkennēt, es sige umb widerbuw, ✳ ablassung der zinsen, costen und gemeinlich von allē gebrestē
und sumnûsse wegen, so hievon ufgelouffen wˀe, ✳ da sùllent wir bedenthalbn̄ by der selbn̄ vier mannē usspruch
gentzlich belibn̄ anͧ alle gevˀde. ouch ist berett und getaͤdinget, ob es wˀe, das Wˀna Hertzog oder sin erbn̄ die
egen̄ mùli fûrbassˀ nit haben woͤltent, und hettent doch die mùli in der masz gebessert nach mùli recht, das
man inen ablegen soͤlte, das mogēt wir tuͦn vor menglichem, ob wir wend und die mùli lidig an ûns ziehen. ✳ ✳
woͤltent wir aber des nit entduͦn, so mag er oder sin erbn̄ ir recht an dˀ mûli zuͦfuͤgē, wem si den̄ wend, anͧ ùnser, ùnsˀ
nachkomen und menglichs von ùnsern wegen hinderūg und widersprechn̄ alles ungevarlich. umb das abˀ wir desselbn̄
ùnsers jerlichn̄ zinses dester sicherē sigent an im und ouch an allē sinen erben un̄ ouch allerer anderer puncten
und artickeln, so dirre brieff wiset und innehalt, so hàt er ûns harum̄ ze rechtē bùrgē gebn̄ und gesetzt die erbˀn
knecht Henman̄ von Bern un̄ Clewin Abeggē, burgeˀ Zovingen. also un̄ mit der bescheidenh̄ ob es jemer beschehe
so lang und er oder sin erbn̄ die selbn̄ ùnser mùli innehabent, das an deheinē stucken ùns odˀ ùns₎n nachkomē
nit gnuͦg beschehe, ✳ es wˀe an zinsen odˀ an dˀ mûli und an den wuͦrē un̄ an allē andˀn stuckē, an verwarlosige
und an allen andˀn sachē, nûtzit usgenomē, als dz alles īdem brief begˀffen ist, den wir von im harum̄ inne habēt,
das den̄ wir oder ùns₎ amptlùten in̄ und die selbn̄ sin bûrgen un̄ ouch alles ir guͦt, ligendes un̄ varendes,
darum̄ anlangen mogēt, wo dz gelegen wˀe ✳ in stettē, doͤrffˀn odˀ uf dem lande ✳ mit gericht, geistlich̄ odˀ weltlichm̄,
wie ùns dz aller beste fuͤget, ✳ anͤ alles ir widersprechn̄. und dirre lihunge ze einē urkùnde habēt wir,
obgẽnt₎ Elizabetht von Liningen und der covent, inen disen brief vˀsigelt gebn̄ mit ûns₎m gemeinem
anhangendem ingesigel uff mitwuchn̄ nechst vor sant Mathis, des heiligen zwoͤlffbottē, tag nach der
gepùrt Cristy viertzehenhundert jar, darnach in dem zwei und drissigosten jar. ✳